SAD: Stvarna prijetnja od domaćeg terorizma
Nedavno uhićenje petorice mladih Amerikanaca u Pakistanu zabrinulo je Washington u kojem se čuju tvrdnje da su Sjedinjenje Države, možd
U Pakistanu je nedavno uhvaćeno pet Amerikanaca koji su, tvrde tamošnje obavještajne službe, namjeravali pridružiti se anti-američkom džihadu u Afganistanu. Uz to, u Chicagu se upravo sudi dvojici navodnih pripadnika pakistanske terorističke organizacije Lashkar-e-Taiba, koji su – tvrde tužitelji – sudjelovali u planiranju terorističkih napada u Mumbaiju u Indiji, prošle godine. U sudskom je pritvoru i Najibulah Zazi, donedavni prodavač hot-doga iz New Yorka, a navodni operativac al-Qaide koji je planirao postavljanje bombi na Manhattanu. A tu je i dobro znani slučaj bojnika američke vojske Nidala Hasana, po profesiji psihijatra, koji je nedavno otvorio vatru na svoje kolege u bazi Fort Hood, ubivši pri tome 13 osoba a ranivši više od 40. Svi ovi događaji vrlo brinu američke kongresmene. Rekao je nedavno član Zastupničkog doma Brian McCall, na nedavnom kongresnom svjedočenju o 'domaćem' terorizmu. Tema svjedočenja bila je kako mu se suprotstaviti, a da se pri tome ne krše građanske slobode. Jedno od glavnih pitanja bilo je – je li Amerika postala odveć pasivna kada je u pitanju mogućnost da se terorizmom bave i njezini građani. Evo kako je na njega odgovorila stručnjakinja za terorizam Miriam Mandelson.. Matthew Levitt iz washingtonskog Isntituta za srednje-istočnu politiku smatra međutim da se Amerika nije 'uspavala'. James Zogby iz washingtonskog Instituta za američko-arapske odnose kaže da je riječ o delikatnoj problematici. Velik broj američkih muslimana, dodaje, među njima i Amerikanaca arapskog podrijetla,protivi se ideji o navodnom sukobu civilizacija, koju propagiraju islamističke skupine na Internetu. No, neki mlađi Amerikanci islamske vjere očito su se – uslijed alijenacije od svojih zajednica – politički radikalizirali. No, kaže Zogby, to nije nikakva novost. Stručnjaci se slažu da je najvažnije djelovati u lokalnim zajednicama i vjerskim udrugama gdje žive mladi ljudi koje – najviše posredstvom Interneta – privlači radikalni islam.